แบงก์พาณิชย์อุ้มลูกหนี้ได้รับผลกระทบทางอ้อม
ธปท.ถกบิ๊กแบงก์พาณิชย์ ได้ข้อสรุปขยายความช่วยเหลือลูกหนี้ที่ได้รับผลกระทบทางอ้อมจากพิษการเมืองด้วย
27 พ.ค. 2553

ธปท.ถกบิ๊กแบงก์พาณิชย์ ได้ข้อสรุปขยายความช่วยเหลือลูกหนี้ที่ได้รับผลกระทบทางอ้อมจากพิษการเมืองด้วย 
นางสาลินี วังตาล ผู้อำนวยการอาวุโส ฝ่ายตรวจสอบสถาบันการเงิน1  ธนาคารแห่งประเทศไทย (ธปท. ) เปิดเผยว่า ในการประชุมระหว่างธปท.กับผู้บริหารธนาคารพาณิชย์ เมื่อวันที่ 26 พ.ค.ที่ผ่านมา เพื่อหามาตรการช่วยเหลือลูกค้าธนาคารที่ได้รับการชุมนุม ได้ข้อสรุปเพิ่มเติมว่า ธนาคารพาณิชย์จะออกมาตาการช่วยเหลือลูกค้าสินเชื่อที่ได้รับผลกระทบทางอ้อม จากการชุมนุม ถูกเผา ถูกกระทบจากการจลาจลเช่นเดียวกับลูกค้าที่ดีรับผลกระทบโดยตรงในพื้นที่ในมาตรฐานเดียวกัน เพื่อช่วยลดระดับหนี้เสียในระบบไม่ให้เพิ่มขึ้นมาก
“แบงก์เขารับจะช่วยลูกค้าที่มีผลกระทบทางอ้อมถึงลูกหนี้อื่นๆ ที่ไม่ได้ไฟไหม้ หรืออยู่ในพื้นที่ชุมนุม แต่อาจจะอยู่ใกล้เคียง หรือประสบปัญหาต่อเนื่องจากพื้นที่ชุมนุม ซึ่งเริ่มมีปัญหากระทบความสามารถในการชำระหนี้ด้วย เช่น ถ้าให้ลูกค้ากระทบตรงยืดเวลาการชำระหนี้ ลดวงเงินผ่อนต่องวดลง หรือการลดดอกเบี้ย ก็ต้องผ่อนผันให้ลูกค้าทางอ้อมเหมือนกัน เพราะลูกค้ากลุ่มนี้ไม่สามารถได้สิทธิประโยชน์ตามมาตรการของรัฐ เช่น การให้สินเชื่อใหม่ของเอสเอ็มอีแบงก์” นางสาลินีกล่าว 
นางสาลินี เปิดเผยว่า ในภาพรวมขณะนี้เท่าที่มีการประเมินเบื้องต้น จำนวนลูกหนี้ที่ได้รับผลกระทบอาจดูเหมือนมีจำนวนมาก แต่ถ้าเทียบเป็นเม็ดเงินกับสินทรัพย์ของธนาคารพาณิชย์ที่มีสูงมาก รวมทั้งสินเชื่อรวมที่มีสูงถึง 6-7 ล้านล้านบาทแล้ว ถือว่าไม่กระทบต่อฐานะการเงิน และการดำเนินงานของระบบธนาคารพาณิชย์  ส่วนการขอแลกธนบัตรชำรุดจากไฟไหม้ ที่ธนาคารขอมาในกรณีที่ธนบัตรอาจจะเหลือชิ้นส่วนไม่ถึง 50% ธปท.ก็พร้อมจะผ่อนผันให้แลกได้ เพื่อช่วยลดความเสียหายของธนาคารพาณิชย์ได้อีกทาง  ซึ่งในรายละเอียกธปทงคงได้ประสานกับธนาคารอีกครั้ง